Фридрих Кристоф започва военна кариера, първо на шведска, а след това на хесенска служба. През 1742 г. като полковник-лейтенант той е в саксонската войска. На 13 юли 1746 г. е повишен на полковник и на 8 юни 1753 г. на генерал-майор. През Седемгодишната война е при принц Франц Ксавер Саксонски командир на саксонската пехота, която е като наемна войска на Франция. На 19 юли 1759 г. той става генерал-лейтенант и на 26 юни 1764 г. командир на пехотен полк. През баварската наследствена война 1778 г. той командва саксонска група при принц Хайнрих Пруски. На 1 ноември 1778 г. той става генерал на пехотата и комендант на крепостта Кьонигщайн. Той умира там на 11 май 1792 г. на 79 години.